Fram Larvik, der spiller i den tredjebedste række i norsk fodbold, får de næste to måneder fornøjelsen af en nordjyde på holdet. Viktor Ahlmann, angriber og lillebror til AaB's Jakob Ahlmann, skal nemlig spille resten af sæsonen i klubben. Det skriver Fram Larvik på deres Facebook-side og Ahlmann selv har også lagt et billede ud på sin Instagram-profil, der bekræfter nyheden. Viktor Ahlmann blev, efter lejeophold hos både Vendsyssel FF og Jammerbugt FC, enig med sin klub AaB om at ophæve samarbejdet. Det skete 16 august. Angriberen fik sin debut for Fram Larvik lørdag, da holdet hjemme tabte 0-1 til Ørn.
Viktor Ahlmann skal spille resten af den norske sæson for Fram Larvik.